เก๋งชนเก๋งที่กำแพงเพชร ดับ 2 เจ็บ 5 เร่งสอบสาเหตุ
เกิดเหตุรถยนต์นิสสันมาร์ช ชนเข้ากับนิสสัน อัลเมร่า บนถนนสายกำแพงเพชร-ท่ามะเขือ เป็นเหตุให้มีผู้เสียชีวิต 2 บาดเจ็บ 5 ราย เบื้องต้นยังไม่ทราบสาเหตุ เพราะผู้บาดเจ็บทั้งหมดยังไม่สามารถให้ปากคำได้,เมื่อเวลา 16.00 น. วันที่ 4 กันยายน พ.ต.ต.สุวิช พิษอ่อน สารวัตรสอบสวน สถานีตำรวจภูธรเมืองกำแพงเพชร รับแจ้งว่า มีเหตุรถชนกัน บนถนนสายกำแพงเพชร-ท่ามะเขือ บ้านท่าคร้อ หมู่ 5 ต.เทพนคร อ.เมือง จ.กำแพงเพชร จึงพร้อมด้วยเจ้าหน้าที่เกี่ยวข้อง รุดไปตรวจสอบ,ที่เกิดเหตุพบรถเก๋ง ยี่ห้อนิสสัน รุ่นอัลเมร่า สีบรอนซ์ ทะเบียน กฉ 934 กำแพงเพชร มีนายสราวุฒิ เกิดพันธ์ อายุ 38 ปี อยู่บ้านเลขที่ 346 หมู่ 9 ต.เทพนคร อ.เมือง จ.กำแพงเพชร เป็นคนขับ ส่วนอีกคัน เป็นรถเก๋งยี่ห้อนิสสัน รุ่นมาร์ช สีเขียว ทะเบียน ขข 7815 ชลบุรี มี นายนิรุจ มาสืบ อายุ 36 ปี อยู่บ้านเลขที่ 118/2 หมู่ 4 ต.ระหาน อ.บึงสามัคคี จ.กำแพงเพชร เป็นคนขับ รถทั้ง 2 คัน สภาพด้านหน้าพังยับเยิน คนขับทั้ง 2 คนติดอยู่กับซากรถ หน่วยกู้ภัยมูลนิธิสว่างกำแพงเพชรธรรมสถาน ต้องช่วยกันงัดซากรถ เพื่อนำร่างออกมา นำส่งโรงพยาบาล,นอกจากนั้น ยังมีผู้ที่มากับรถนิสสันมาร์ช ได้รับบาดเจ็บอีก 4 คน และเสียชีวิตในรถอีก 1 คน คือ นางจำปา คงผา อายุ 57 ปี อยู่บ้านเลขที่ 118/1 หมู่ 4 ต.ระหาน อ.บึงสามัคคี จ.กำแพงเพชร หน่วยกู้ภัยส่งโรงพยาบาลกำแพงเพชร หลังจากถึงโรงพยาบาล นายนิรุจ ซึ่งอาการสาหัส เสียชีวิตเพิ่มอีก 1 คน,จากการสอบสวน ผู้ที่มากับรถนิสสันมาร์ช ทราบว่า ทั้งหมดเดินทางจากบ้านมาส่งหลานสาวที่มหาวิทยาลัยราชภัฏกำแพงเพชร จากนั้นกำลังเดินทางกลับ ถึงที่เกิดเหตุเกิดอุบัติเหตุขึ้น ส่วนสาเหตุ ยังไม่สามารถระบุได้ เนื่องจากผู้บาดเจ็บทั้งหมด ยังไม่อยู่ในอาการที่สามารถให้ปากคำได้ สอบถามชาวบ้านแถวนั้นก็ไม่มีใครเห็นเหตุการณ์ ซึ่งเจ้าหน้าที่จะได้สอบปากคำ เพื่อหาสาเหตุที่แท้จริง ดำเนินการตามกฎหมายต่อไป.
เกิดเหตุรถยนต์นิสสันมาร์ช ชนเข้ากับนิสสัน อัลเมร่า บนถนนสายกำแพงเพชร-ท่ามะเขือ เป็นเหตุให้มีผู้เสียชีวิต 2 บาดเจ็บ 5 ราย เบื้องต้นยังไม่ทราบสาเหตุ เพราะผู้บาดเจ็บทั้งหมดยังไม่สามารถให้ปากคำได้
รถชน,เก๋งชนเก๋ง,กำแพงเพชร,อุบัติเหตุ,สอบปากคำ,พยาน,ผู้บาดเจ็บ